
CONSILIUL LOCAL



 HOTĂRÂREA nr. 29
din 22.05.2026
privind: aprobarea, pentru anul 2026, a tipului de suport alimentar ce se va acorda preşcolarilor şi elevilor Şcolii Gimnaziale „Ion Creangă” din comuna I.C. Brătianu, județul Tulcea, în cadrul Programului naţional „Masă sănătoasă”
Inițiator: Primar Pușcașu Dănuț

Consiliul Local al Comunei I.C. Brătianu, întrunit în ședința  ordinară  din data de 22.05.2026,

Având în vedere:

· Referatul de aprobare al inițiatorului înregistrat sub nr. 3107/20.05.2026;
· Raportul de specialitate întocmit de doamna Roșu Iuliana, administrator public al comunei I.C. Brătianu, înregistrat la nr. 3108/20.05.2026;
· Art. 77 alin. (4) și (9) din Legea învățământului preuniversitar nr. 198/2023, cu modificările și completările ulterioare;
· Art. 3 alin. (1) și (3) , art. 6 și art. 13 din Hotărârea Guvernului nr. 1171/30.12.2025 privind instituirea Programului național „Masă sănătoasă”;
· Ordinul nr. 7111/422/2025 pentru modificarea și completarea anexei la Ordinul ministrului educației și al ministrului agriculturii și dezvoltării rurale nr. 3352/70/2025 privind aprobarea Listei unităților de învățământ preuniversitar incluse în Programul național „Masă sănătoasă” în anul 2025; Școala Gimnazială „Ion Creangă” din comuna I.C. Brătianu, județul Tulcea figurează pe lista aprobată la poziția 30;
· Hotărârea nr. 382/08.05.2026 pentru repartizarea pe unități/subdiviziuni administrativ-teritoriale și pe unități de învățământ preuniversitar de stat a sumei de 1.531.079 mii lei pentru finanțarea Programului național „Masă sănătoasă”, în perioada desfășurării activităților didactice în anul 2026, prevăzută în bugetul de stat pe anul 2026.                          Din această sumă, pentru Școala Gimnazială „Ion Creangă” din comuna I.C. Brătianu, județul Tulcea, au fost alocate 254.000 lei, pentru un număr de 90 de beneficiari;
· Adresa Școlii Gimnaziale „Ion Creangă” din comuna I.C. Brătianu, județul Tulcea nr. 275/20.05.2026, prin care se propune tipul de suport alimentar, constând în masă caldă în regim de catering sau, după caz, pachet alimentar, în limita a 16,50 lei/zi/beneficiar, inclusiv TVA, pentru un număr de 87 de elevi. Pachetul alimentar va fi livrat în cazul în care masa caldă, din diferite motive, nu poate fi asigurată.
· Prevederile art. 129 alin. (1) și alin. (2), lit. d), alin. 7 lit. a) din OUG nr. 57/2019 privind Codul Administrativ, cu modificările și completările ulterioare;

În temeiul art. 136 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019, privind Codul administrativ,

H O T Ă R Ă Ș T E:
Art.1  (1) Se aprobă, pentru anul 2026, pe perioada desfășurării cursurilor școlare, acordarea, zilnic, cu titlu gratuit, a tipului de suport alimentar constând în masă caldă în regim catering sau, după caz, pachet alimentar, în limita valorii de 16,50 lei/zi/beneficiar, inclusiv TVA, ce se va acorda preșcolarilor și elevilor Școlii Gimnaziale „Ion Creangă” din comuna I.C. Brătianu, județul Tulcea, în cadrul Programului național „Masă sănătoasă” pentru anul 2026.
(2) Pachetul alimentar va fi livrat în cazul în care masa caldă, din diferite motive, nu poate fi asigurată.
(3) La cererea motivată a părintelui/reprezentantului legal/ocrotitorului legal, formulată în scris și însoțită, după caz, de un document justificativ, înregistrată la secretariatul unității de învățământ, preșcolarii și elevii care, din considerente de natură medicală, au restricții alimentare vor beneficia de masă sănătoasă adecvată situației acestora, în limita valorii zilnice prevăzute la alin. (1).

Art.2  Se aprobă Caietul de sarcini privind achiziția de servicii de catering, respectiv pregătirea, prepararea și livrarea zilnică a mesei calde pentru elevii din Școala Gimnazială „Ion Creangă” din comuna I.C. Brătianu, județul Tulcea, în anul școlar 2026, conform Anexei nr. 1 la prezenta hotărâre.

Art. 3  Anexa nr. 1 face parte integrantă din prezenta hotărâre.

Art.4  Cu aducerea la îndeplinire a prevederilor prezentei hotărâri se desemnează primarul comunei I.C. Brătianu, prin aparatul de specialitate al acestuia și Școala Gimnazială „Ion Creangă” din comuna I.C. Brătianu, județul Tulcea.

Art.5 Prezenta hotărâre va fi comunicată Instituției Prefectului Județului Tulcea, Primarului Comunei I.C. Brătianu, Compartimentului Contabilitate, instituțiilor interesate și va fi adusă la cunoștința publică prin afișare pe site-ul primăriei.

 Hotărârea a fost adoptată  cu un număr de 8 voturi pentru, 0 voturi împotriva, 1 abțineri din totalul de 9  consilieri prezenți din cei 9 aleși în funcție.
PREȘEDINTE DE ȘEDINTĂ                                                 Avizat pentru legalitate,
 

 Căpătan Doru Cătălin                                                                     Secretar general

